पिछले कुछ दिनों से सोशल मीडिया पर आदर्श बहू बनने के कोर्स को लेकर काफी हलचल मची हुई थी। खबर थी कि काशी हिन्दू विश्वविद्यालय (BHU) का आईआईटी विभाग लड़कियों को आदर्श बहू बनने की ट्रेनिंग देगा। इसके लिए वह तीन महीने का कोर्स चलाएगा। इस कोर्स का नाम ‘डॉटर्स प्राइड - बेटी मेरा अभिमान’ होगा। अखबारों से लेकर न्यूज वेबसाइट्स तक सबने इस खबर को रिपोर्ट किया था, जिसके बाद सोशल मीडिया में BHU को आलोचनाओं का शिकार होना पड़ा।